jkorsvik/nowiki_second_scrape_merged huggingface dataset:
Telefoni på Færøyene

Telefoni på Færøyene kom med en telefonlinje mellom Vestmanna og Tórshavn i 1905.
Bonden Ólavur á Heygum i Vestmanna skrev til Lagtinget i 1901 om hvilken betydning telefonen ville få for det færøyske samfunnet. Han mente at en linje mellom Vestmanna og Tórshavn kunne være til stor nytte, fordi dette var viktige fiskerihavner.Brevet ser ikke ut til å ha gjort nevneverdig inntrykk på Lagtinget, så bonden søkte Lagtinget om tillatelse til å legge en telefonlinje selv. Saken ble behandlet av en nemnd på fem personer, og tre av dem ville avvente den danske statens telefonutbygging. Ólavur á Heygum fikk likevel tillatelse, slik at linjen hans senere kunne bli kjøpt opp av staten, og i 1905 la han endelig linjen mellom Vestmanna og Tórshavn. Kostnaden var 28 281 kroner og 14 øre. De første husene som fikk innlagt telefon var dermed i Geil i Tórshavn, hos Hans Bærentsen på Sund, Óli Kristian Debess på Oyrareingir, Ole Jacobsen i Kvívík og Ólavur á Heygum selv.I 1906 søkte Ólavur á Heygum om tillatelse til å bygge ut telefonnett over hele Færøyene, men samme år besluttet Lagtinget selv å begynne en landomfattende utbygging. Det ble også lagt en kabel i Sandagerði i Tórshavn, hvor det fra samme år var telegrafforbindelse til omverdenen, etter at Det Store Nordiske Telegraf-Selskab fikk konsesjon og åpnet sin sjøkabel til Shetland og Island. En slik kabel ble første gang påtenkt i 1853. I 1906 begynte også Telefonverk Føroya Løgtings (nå Føroya Tele) å sette over telefonsamtaler på Færøyene. Bokholder Anton Degn var telefonverkets første direktør fra 1906 til 1912.I 1930 var alle bygder tilknyttet telefonnettet, men Suðuroy var ikke tilknyttet resten av øygruppen, så mellom Tórshavn og Tvøroyri var det bare radiotelegrafforbindelse. I 1954 la man den første telefonlinjen til utlandet, en undersjøisk kabel til Danmark.I 1953 ble telefonnettet i Tórshavn-distriktet automatisert. Etter at telefonnettet ved Sundini ble automatisert i 1976, ble resten av landet omfattet av samme ordning i 1978, og de gjenværende sentralbordene og telefonstasjonene ble overflødige. Siden 1989 har det også blitt utbygd et mobilnett over hele øygruppen. I 2015 var det anslagsvis 17 000 fasttelefoner (34 per 100 innbyggere) og 63 000 mobiltelefoner på Færøyene (126 per 100 innbyggere).


== Referanser ==
Ester Ringnér-Lundgren

Ester Ringnér-Lundgren (født 4. oktober 1907, død 26. juli 1993) var en svensk lærer og forfatter av barne-og ungdomsbøker. Hun brukte noen ganger pseudonymet Merri Vik. Bøker om Lotte (original Lotta) ble utgitt av Stabenfeldt A/S. 28 av 47 titler kom ut på norsk. Tuppen & Lillemor-klubben.


== Bøker i utvalg ==
Det er Lotte, så klart!
På'n igjen, Lotte!
Utrolige, Lotte


== Referanser ==


== Eksterne lenker ==
nb.no
La Sortie de l’usine Lumière à Lyon

La Sortie de l'usine Lumière à Lyon  (norsk oversettelse: Arbeiderne forlater Lumières fabrikk i Lyon) er en kort svarthvit fransk dokumentarstumfilm fra 1895 regissert og produsert av Louis Lumière. Den er ofte referert til å være den aller første virkelige filmen med bevegelige bilder som er laget.


== Handling ==
Filmen består av en enkel scene hvor arbeiderne forlater Lumiere-fabrikken. Arbeiderne er mest kvinner som forlater den store bygningen 25 rue St. Victor, Montplaisir i utkanten av Lyon som om de akkurat er ferdig med dagens arbeid.
Tre forskjellige versjoner av filmen eksisterer. Det er flere forskjeller mellom disse, for eksempel er klesstilen forskjellig og viser at de ble filmet i forskjellige årstider. De blir ofte referert til som «en hest», «to hester», og «ingen hest» versjoner, med referanse til en vogn trukket av hest som vises i de 2 første versjonene (trukket av en hest i originale versjonen og to hester i den første nyinnspillingen).


== Produksjon ==
Denne 46-sekunders film ble filmet i Lyon, Frankrike, av Louis Lumière. Den ble filmet med Cinématographe, et alt-i-et kamera, som også tjente som filmprosjektør og fremkaller. Denne filmen ble vist I 1895 på Grand Café på Boulevard des Capucines i Paris, sammen med ni andre kortfilmer.
Som med alle tidlige Lumière-filmer, ble denne filmen laget i et 35 mm format med et sideforhold på 1.33:1 og med en fart av 16 bilder per sekund. Med den hastigheten, varte fremvisningen av de 17 meterne med film i 46 sekunder, med totalt 800 bilder.


== Nåværende status ==
På grunn av alderen, er denne kortfilmen nå fritt tilgjengelig på Internet. Den har også vært med i flere filmsamlinger inkludert Landmarks of Early Film volume 1 og The Movies Begin – A Treasury of Early Cinema, 1894–1913 
Filmen har også blitt kjent under et stort antall alternative titler i Frankrike og USA siden den ble laget blant annet: La Sortie des Usines Lumière à Lyon-Montplaisir, Sortie de l’Usine Lumière, La Sortie des Usines, Les ouvriers et ouvrières sortant de l’Usine Lumière, Employees Leaving the Lumière Factory, Leaving the Factory, Workers Leaving the Lumière Factory, Lunch Hour at the Lumière Factory, Dinner Hour at the Factory Gate of M. Lumière at Lyon, Exiting the Factory, La Sortie des ouvriers de l'usine Lumière.


== Referanser ==


== Kilder ==
Chardère, B.; Borgé, G. and M. (1985). Les Lumière, Paris: Bibliothèque des Arts. ISBN 2-85047-068-6 (Språk: Fransk)


== Eksterne lenker ==
(en) La Sortie de l'usine Lumière à Lyon på Internet Movie Database 
(sv) La Sortie de l'usine Lumière à Lyon i Svensk Filmdatabas 
(da) La Sortie de l'usine Lumière à Lyon i Danmark Nationale Filminstitut 
(fr) La Sortie de l'usine Lumière à Lyon på Allociné 
(en) La Sortie de l'usine Lumière à Lyon på AllMovie 
En tidligere versjon (med meget lav oppløsning) fra Institut Lumière.
«To hest» versjonen, YouTube.com
«Ingen hest» versjonen, YouTube.com
Ertestuing

Ertestuing er en matrett (stuing) bestående av tørkede grønne erter, smør, hvetemel, salt og sukker. Retten nytes helst som tilbehør til blant annet kjøtt- og fiskeretter. Ertestuing er en vanlig matrett i Norge, men nytes også i andre land.
I 2016 er Toro de eneste som produserer halvfabrikata av ertestuing. Man skal ha 500 ml vann i, røre og la koke i 15 minutter. Rett før servering kan man ha oppi en spiseskje smør. Man kan også lage sin egen vri på dette, og bytte ut vann med melk, ha i litt buljong eller pepper.
Ertestuing må ikke forveksles med ertesuppe, som har en tynnere konsistens. Det kan ligne, men i ertesuppe legges det til flere grønnsaker, og det er kjøtt i den. 


== Referanser ==
Endestasjon

Endestasjon er siste stasjon (stoppested) på en reiserute, der hvor alle passasjerer som er igjen må gå av.
Endestasjoner i store byer er langt de største stasjonene, med Grand Central Terminal i New York City i USA som den største. Store byer, slik som London, Boston, Paris, Tokyo og Milano har mer enn en endestasjon, snarere enn ruter tvers gjennom byen. Togreiser gjennom slike byer krever ofte alternativ transport (metro, buss eller drosje) fra en endestasjon til en annen.


== Referanser ==
Karl Eugen av Württemberg

Karl Eugen, hertug av Württemberg (født 11. februar 1728, død 24. oktober 1793) var den eldste sønnen til Karl Alexander av Württemberg og Maria Augusta Anne av Thurn und Taxis. Han regjerte som hertug av Württemberg fra 1737 til sin død.


== Referanser ==
Tårnedammen

Tårnedammen var en dam bygget ca. 1950, beliggende i Sør-Varanger kommune i Finnmark og tilhørte selskapet AS Sydvaranger i Kirkenes. Dammen var en murdam bygget opp av stein av varierende størrelser. Damhøyden var ca. åtte meter og bak dammen stod det ca. fem millioner kubikkmeter vann. På våren i 1979 ble det dambrudd, og både bedehus, hytter, kraftlinjer og riksveien ble dratt på sjøen. Folk ble innesperret i en bolig da vannmassene stod opp over veggen på huset. Magasinet på fem millioner kubikkmeter ble tømt i løpet av to døgn. Ingen mennesker ble skadet.
Årsaken til dambruddet var at nålestengslet for flomavledning ikke tålte istrykket og havarerte, noe som igjen førte til at hele dammen havarerte. Nålestengslet var bygd av 4x4 tommer plank.
Kraftverket på 1,5 MW ble nedlagt etter hendelsen. 


== Kilder ==
Møller, Inge, Norske Dammer bind 2, ISBN 978-82-92931-02-8
Stuing (mat)

Stuing er en benevnelse som brukes om matretter som er kokt inn til en grøtlignende tykk masse, som enten har konsistens som en fin mos eller en mos med biter i. Stuinger kan bestå av ulike ingredienser, som rotfrukter, grønnsaker, frukt, sopp, kjøtt, krydderier og naturligvis vann. Stuinger jevnes ofte med smør og hvetemel. Stuing brukes både som hovedrett og en ingrediens til en annen rett, for eksempel en middagsrett.


== Se også ==
Ajvar
Lapskaus
Ertestuing
Kålstuing
Potetmos
Puré
Fareed Zakaria

Fareed Rafiq Zakaria (født 20. januar 1964 i Mumbai) er en indisk-amerikansk journalist og forfatter. Han er programleder for programmet Fareed Zakaria GPS, som går på CNN. Han har vært redaksjonssjef i magasinet Foreign Affairs, og ble i 2000 redaktør for Newsweek International. Han har skrevet flere sakprosa-bøker. I 2010 gikk han fra Newsweek til Time.Zakaria ble født i Mumbai i India til en muslimsk familie. Hans far, Rafiq Zakaria, var medlem av det indiske parlamentet. Fareed Zakaria flyttet til USA for å studere ved Yale University, og fikk i 1993 en doktorgrad i statsvitenskap ved Harvard University.
Zakaria har skrevet fire bøker. Alle bøkene og verkene hans handler om internasjonal politikk, altså hvordan stater og internasjonale organisasjoner forholder seg til hverandre. Zakaria tilhører retningen «politisk realisme» innenfor dette feltet, og er også kjent som en skaperne av en underretning: Den neoklassiske realismen.I august 2012 ble han beskyldt for plagiat. En kommentar om våpenkontroll som han skrev for TIME hadde flere likheter med en artikkel skrevet av Jill Lepore for The New Yorker i april samme år. Zakaria beklaget til Lepore og leserne, og hans faste kommentar ble suspendert for en måned. Programmet hans på CNN ble også midlertidig suspendert.


== Bibliografi ==
The Post-American World, Fareed Zakaria, (W.W. Norton & Company; 2008) ISBN 0-393-06235-X
The Future of Freedom: Illiberal Democracy at Home and Abroad, Fareed Zakaria, (W.W. Norton & Company; 2003) ISBN 0-393-04764-4
From Wealth to Power, Fareed Zakaria, (Princeton University Press; 1998) ISBN 0-691-04496-1
The American Encounter: The United States and the Making of the Modern World Essays from 75 Years of Foreign Affairs, redigert av James F. Hoge og Fareed Zakaria, (Basic Books; 1997) ISBN 0-465-00170-X


== Referanser ==


== Eksterne lenker ==
(en) Offisielt nettsted 
(en) Fareed Zakaria – kategori av bilder, video eller lyd på Commons 
(en) Fareed Zakaria på Internet Movie Database 
(en) Fareed Zakaria hos The Movie Database 
(en) Fareed Zakaria på Twitter 
(en) Fareed Zakaria på Facebook 
(en) Fareed Zakaria på Instagram
Svik (film)

Svik er en norsk film som hadde premiere 9. oktober 2009. Den er regissert av Håkon Gundersen, som også har skrevet manus. Filmen er kalt en «thriller med handling fra midten av andre verdenskrig». Mottagelsen hos kritikerne var gjennomgående negativ med terningskast på verdiene 2 og 3. 


== Handling ==
På Club Havana i Oslo vanker norske forretningsmenn og krigsprofitører sammen med tyske SS-offiserer og vakre, eventyrlystne norske kvinner. Det er sensommer 1943, krigslykken for tyskerne er i ferd med å snu over hele Europa.
Nattklubb-sangerinnen Eva Karlsen forholder seg både til norske motstandsmenn, og tyske svartebørs-forhandlere. Men hun forsøker å skjule mye mer enn okkupasjonsmakten og krigsprofitørene, enn de er klare over. Sammen med den tyske Gestapo-sjefen Krüger og Club Havanas innehaver Tor virvles Eva Karlsen inn i en mer og mer farlig verden etter hvert som krigen skrider frem.


== Skuespillere ==
Ingrid Bolsø Berdal
Götz Otto
Lene Nystrøm
Kåre Conradi
Fridtjov Såheim
Jørgen Langhelle


== Referanser ==


== Eksterne lenker ==
(no)  Svik hos Filmweb
Offisielt nettsted 
(en) Svik på Internet Movie Database 
(no) Svik i Nasjonalbibliotekets filmografi 
(nl) Svik på MovieMeter
Ludvig Eugen av Württemberg

Ludvig Eugen, hertug av Württemberg (født 6. januar 1731 i Frankfurt am Main, død 20. mai 1795 i Ludwigsburg) var den tredje sønn av Karl Alexander av Württemberg og Maria Augusta Anna av Thurn und Taxis. Han giftet seg med Sophie Albertine, datter av August Gottfried Dietrich, greve av Beichlingen og Sophie Helene, grevinne av Stoecken. Ludvig og Sophie fikk tre døtre. 
Han etterfulgte sin bror, Karl Eugen som hertug av Württemberg i 1793 og regjerte i rundt 2 år til han døde 1795. Han ble da etterfulgt av sin yngre bror, Fredrik II Eugen.


== Referanser ==
Fielding H. Garrison

Fielding Hudson Garrison (født 5. november 1870, død 18. april 1935
) var en medisin historiker, Bibliograf og han hadde doktorgrad i medisin.


== Bøker ==
Garrison, Fielding H. (1913), An Introduction to the History of Medicine, Philadelphia: W.B. Saunders Company
2nd Edition, 1917.
3rd Edition, revised and enlarged; Philadelphia: W.B. Saunders Co, 1921.
4th Edition; Philadelphia and London: W.B. Saunders Co, 1929.
Garrison, Fielding H. (1915), John Shaw Billings: A Memoir, Putnam
Garrison, Fielding H. (1922), Notes on the History of Military Medicine, Washington, DC: Association of Military Surgeons (Reprint from Military Surgeon)
Garrison, Fielding H. (1933/1943), A Medical Bibliography (amended by Leslie Morton)


== Referanser ==
Fredrik II Eugen av Württemberg

Fredrik II Eugen, hertug av Württemberg (født 21. januar 1732 i Stuttgart, død 23. desember 1797 i Hohenheim) var den fjerde sønnen til hertug Karl Alexander og Maria Augusta Anna av Thurn und Taxis. 
Han regjerte som hertug av Württemberg etter storebroren Ludvig Eugens død inntil hans egen død to år senere. I store deler av sitt liv hadde han bodd i og hatt ansvar for familiens enklave i Frankrike, Montbéliard, opprinnelig arvet gjennom ekteskap i 1397. Han hadde ansvaret for byen inntil den ble tatt over av den kortvarige raurakianske republikken i 1792. Montbéliard ble innlemmet i den første franske republikk i 1793.


== Referanser ==
Hilleknuten

Hilleknuten  er et fjell i Sirdal kommune i Agder. Det har en høyde på 1 209 meter over havet.


== Se også ==
Fjell i Vest-Agder


== Referanser ==
Teaterpokalen

Teaterpokalen er en dansk pris, som deles ut av Foreningen af Danske Teaterjournalister. Prisen deles ut en gang om året til en teaterperson eller teaterinstitusjon, som har markert seg med gode prestasjoner eller aktiviteter i årets løp. Med prisen følger 50 000 kr., som finansieres av den danske kulturdepartementet.
Foreningen deler også ut instruktørprisen Teaterkatten og Initiativprisen.


== Prisvinnere ==
Listen er ikke komplett


== Eksterne lenker ==
Mottakerliste fra litteraturpriser.dk
Daniel Akaka

Daniel Kahikina Akaka (født 11. september 1924 i Honolulu, død 6. april 2018 i Honolulu) var en amerikansk politiker. Han var senator og representerte Hawaii og Det demokratiske parti. Han kom inn i Senatet i 1990, etter å ha representert Hawaii i Representantenes hus fra 1977 til 1990. Han stilte ikke til gjenvalg i 2012.


== Liv og virke ==


=== Bakgrunn ===
Daniel Kahikina Akaka (kinesisk: 李碩; pinyin: Lǐ Shuò var sønn av Annie (født Kahoa) og Kahikina Akaka. Hans farfar var født i Swatow i Canton i Kina under Qing-dynastiet, og hans andre besteforeldre var av innfødt hawai'isk opphav. Hans bror var pastor Abraham Akaka.Akaka gikk ut av Kamehameha Schools i 1942. Han deltok så i andre verdenskrig blant annet på Saipan og Tinian. Han studerte pedagogikk ved University of Hawaii. I 1966 tok han mastereksamen i pedagogikk.


=== Politiker ===
Han ble utpekt som senator av Hawaiis guvernør John Waihee som følge av forgjengeren Spark Matsunagas dødsfall. 16. mai 1990 startet han, og i november samme år ble han valgt med 54% av stemmene i et ekstraordinært valg.


== Referanser ==


== Eksterne lenker ==
Offisiell senatorside

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Alexandre Brongniart

Alexandre Brongniart (født 5. februar 1770 i Paris, død 7. oktober 1847 i Paris) var en fransk kjemiker, mineralog og zoolog som samarbeidet med Georges Cuvier i et studium av geologien i regionene rundt Paris.


== Familie og virke ==
Han var sønnen av arkitekten Alexandre-Théodore Brongniart og faren til botanisten Adolphe-Théodore Brongniart.
Han ble født i Paris og ble instruktør for École de Mines (en gruvedriftsskole) i Paris og direktør over porselensfabrikken i Sèvres. Han introduserte en nytt system for klassifisering av reptiler og skrev om mineralogi. Han laget også en stor studie av trilobitter og gjorde pionerarbeid til stratigrafi ved utviklingen av fossil kjennetegn.
Han var også grunnleggeren av det franske nasjonalmuseum av keramikk (Le musée national de Céramique), etter å ha vært direktør ved flere porselenfabrikker fra 1800 til 1847.


== Bibliografi ==
Brongniart, Alexandre. Traite des Arts Ceramique, ou des poteries considerees dan leur Histoire, Leur Pratique et leur Theorie. Paris. 2nd Ed. Rev. 1854


== Referanser ==


== Kilder ==
Rudwick, Martin J.S., Georges Cuvier, Fossil Bones, and Geological Catastrophes (The University of Chicago Press, 1997) ISBN 0-226-73106-5
Salute

Salute er debutalbumet til hardrockbandet 21 Guns, utgitt i 1992.


== Sporliste ==
«Knee Deep» – 4:06
«These Eyes» – 4:17
«Walking» – 3:46
«Marching in Time» – 4:06
«The Rain» – 4:30
«Little Sister» – 4:14
«Pays off Big» – 4:10
«Just a Wish» – 3:13
«Battered and Bruised» – 5:09
«Jungleland» – 4:25
«Tell Me» – 4:28
«No Way Out» – 4:28


== Personell ==
Tommy La Verdi – Vokal
Scott Gorham – Gitar
Leif Johansen – Bassgitar
Mike Sturgis – TrommerAndre medvirkende

Kim Bullard – Piano


== Eksterne lenker ==
(en) Salute på Discogs 
(en) Salute på MusicBrainz
Jim Risch

James Elroy Risch (født 3. mai 1943 i Milwaukee) er en amerikansk politiker. Han er junior senator som representerer Idaho og Det republikanske parti. Han kom inn i Senatet i 2009, etter å ha vunnet valget med 58% av stemmene.
Fra 2003 var han viseguvernør i delstaten. 26. mai 2006 ble han guvernør i Idaho, da daværende guvernør Dick Kempthorne ble utnevnt til minister i George W. Bushs administrasjon. Han stilte ikke til gjenvalg til posten, og var fra 1. januar 2007 igjen viseguvernør.  


== Referanser ==


== Eksterne lenker ==
(en) Offisiell senatorside

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Johnny Helgesen

Johnny Charles Helgesen (født 1. januar 1897 i Halden, død 26. desember 1964 samme sted) var en norsk fotballspiller, kjent fra landslaget.
Han spilte for Kvik Halden fra 1915 til 1933 og ble norgesmester for klubben i 1918 (to scoringer i finalen). Han var tapende finalist i 1915. Helgesen fikk 22 kamper for det norske landslaget i perioden 1917–28, alle som centerforward, og han scoret 7 mål. Blant annet scoret han i Norges aller første seier, mot Danmark i 1918, og han spilte alle kampene under OL i 1920.
I tillegg var Helgesen en god bryter med NM-bronse fra 1920 og flere kretsmesterskap. Han arbeidet ved en skofabrikk.


== Referanser ==


== Eksterne lenker ==
(en) Johnny Helgesen – Olympedia 
(en) Johnny Helgesen – Sports-Reference (OL-resultater – arkivert) 
(en) Johnny Helgesen – Transfermarkt 
(en) Johnny Helgesen – WorldFootball.net 
(en) Johnny Helgesen – EU-Football.info 
(no) Johnny Helgesen – Norges Fotballforbund 
Han førte Kvik Halden til toppen av norsk fotball – 100 år etter drømmes det om en ny Johnny Helgesen, artikkel fra TV2, 24. juni 2015.
Storehaugen Opp

Storehaugen Opp er et motbakkeløp i Lærdal som arrangeres av Lærdal IL. Løpet ble første gang arrangert i 2009.
Løypa starter ved Sviggum 20 meter over havet, og har målgang på toppen av Storehaugen på 908 meter. Løypa er 3,3 km lang. Storehaugen Opp er et av Norges bratteste motbakkeløp, med en gjennomsnittlig stigning på 28 %.


== Vinnere ==


== Eksterne lenker ==
Offisielt nettsted
Blåfelden rett opp

Blåfelden rett opp er et motbakkeløp i Syvde i Møre og Romsdal som arrangeres av Syvde idrettslag som en del av Kostarikjedagane. Løpet ble første gang arrangert i 2009.
Løypa starter i Syvde ved havnivå, og har målgang på toppen av Blåfelden på 820 meter. Løypa er 4,38 km lang og går på det høyeste opp på 842 høydemeter ved passering Svartetua.


== Vinnere ==
* I 2015 var det sterk vind og snø, så målgang ble flyttet fra Blåfelden til nær Svartetua, så løypa ble kortere enn normalt.
** I 2010 ble målgang flyttet lenger ned grunnet tett tåke på toppen av Blåfelden.


== Referanser ==


== Eksterne lenker ==
Offisielt nettsted
Reportasje på kondis.no
The Perfect Nanny

«The Perfect Nanny» er en amerikansk sang fra Walt Disney-filmen Mary Poppins fra 1964. Den er skrevet av Richard B. Sherman og Robert M. Sherman.
Sangen høres fra begynnelsen av filmen og dens tema høres gjennom filmen som barnas ledemotiv. Den blir fremført av rollefigurene Jane Banks (spilt av Karen Dotrice) samt Michael Banks (spilt av Matthew Garber).
Det er en lyrisk musikalisering av en tenkt avisannonse, som med barnas egne ord beskriver hva de mener er kvalifikasjonene til en god omsorgsperson, i motsetning til den strikte typen omsorgsperson som deres far ønsker.
Sangen opptrer også i Cameron MacIntosh' musikaloppsetning. Melodien er her i et raskere tempo enn i Irwin Kostals originalarrangement.


== Norsk versjon ==
Det var Birgit Strøm som skrev den norske teksten. Sangens norske tittel er «Den perfekte barnepike».


=== Innspilling ===
Birgit Strøm. Innspilt på singlen Nor-Disc NOR 119 i 1965.


== Referanser ==

Sherman, Robert M.: Walt's Time: from before to beyond (Santa Clarita: Camphor Tree Publishers, 1998)
Vidasete Opp

Vidasete Opp er et motbakkeløp i Vik i Sogn som arrangeres av Feios Idrettslag. Løpet ble første gang arrangert i 2006.
Løypa starter i Lunde på 400 meters høyde, og har målgang på toppen av Vidasethovden på 1227 meter. Løypa er 4,5 km lang.


== Vinnere ==


== Eksterne lenker ==
Offisielt nettsted
Almannbergjet Opp

Almannbergjet Opp er et motbakkeløp i Oppdal som arrangeres av Vollan IK. Løpet ble første gang arrangert i 2009.
Løypa starter ved Oppdalsbanken på 544 meters høyde, og har målgang på toppen av Almannbergjet på 1342 meter. Løypa er 9 km lang og følger den gamle skogsveien til Våttåhaugen før den dreier opp mot toppen på snaufjellet.
Løpet er ikke arrangert etter 2012.


== Vinnere ==


== Referanser ==


== Eksterne lenker ==
Offisielt nettsted
Why (Frankie Avalon-sang)

«Why» er en amerikansk sang spilt inn på plate av Frankie Avalon i 1959. 28. desember 1959 plasserte den seg øverst på den amerikanske Billboard Hot 100- popsinglelisten, noe som gjorde den til den siste nummer én-singlen i 1950-årene.Sangen var skrevet av Frankie Avalons manager og plateprodusent Robert «Bob» Marcucci samt Peter De Angelis. Dette var Avalons andre og siste nummer én-hit.
Anthony Newley spilte inn en britisk coverversjon av sangen i 1960. Hans versjon nådde en førsteplass på den britiske hitlisten.Donny Osmond spilte inn «Why» i 1972. Den ble utgitt som single og nådde en trettendeplass på Billboard Hot 100.


== Norske versjoner ==
Kari Neegaard (Kari Diesen dy) har skrevet en norsk tekst, Andreas Diesen har skrevet en norsk tekst til en barneplate og Jørgen Slips har skrevet en humoristisk norsk tekst. 


== Referanser ==